**IZVOD IZ ZAPISNIKA**

 **sa 13. sjednice Općinskog vijeća Općine Podravska Moslavina**

 **održane 10. listopada 2022. godine u Društvenom domu**

 **u Podravskoj Moslavini, J.J. Strossmayera 150**

Sjednicu otvara *Slavko Kupanovac*, predsjednik Općinskog vijeća Općine Podravska Moslavina u 16:00 sati.

**Utvrđeno je da su na sjednici nazočni vijećnici:**

 1. Slavko Kupanovac

 2. Željko Zetaić

 3. Ana Jambrešić

 4. Marta Zetaić

 5. Marko Sabo

**Odsutni vijećnici:**

 1. Ivica Vrkić

 2. Josip Rogić

 3. Matija Rogić

 4. Ivana Šoša

*Predsjednik vijeća, Slavko Kupanovac* konstatira da je na sjednici nazočno 5 vijećnika od ukupno 9 vijećnika te da će sve donesene odluke biti pravovaljane i da nije bilo opravdanja izostanka od strane odsutnih vijećnika.

**Od ostalih sjednici su nazočni**: Dominik Cerić – općinski načelnik, pročelnica – Marina Cigrovski i Slavica Bolješić – računovodstveni referent

*Predsjednik vijeća Slavko Kupanovac* konstatira da zapisnik vodi Marija Horvat, administrativni referent

*Predsjednik vijeća Slavko Kupanovac* za ovjerovitelje zapisnika predlaže gospodina Željka Zetaića i gospođu Anu Jambrešić, poziva na glasovanje, prijedlog za ovjerovitelje zapisnika usvojen je jednoglasno (5 vijećnika prisutno).

Predsjednik – predlaže sljedeći dnevni red

**DNEVNI RED**

 Aktualni sat.

1. Usvajanje zapisnika sa 12. sjednice Općinskog vijeća Općine Podravska Moslavina

2. Razmatranje prijedloga i donošenje 2. Odluke o izmjenama i dopunama Proračuna

 Općine Podravska Moslavina za 2022. godinu:

 A) Razmatranje prijedloga i donošenje 2. Odluke o izmjenama i dopunama Odluke o

 izvršavanju Proračuna Općine Podravska Moslavina za 2022. godinu

 B) Razmatranje prijedloga i donošenje 2. Izmjene i dopune Programa gradnje objekata i

 uređaja komunalne infrastrukture u 2022. godini

 C) Razmatranje prijedloga i donošenje 2. Izmjene i dopune Plana razvojnih programa

 Općine Podravska Moslavina za razdoblje 2022.-2024. godine

 IZVJESTITELJ: Slavica Bolješić

3. Razmatranje prijedloga i donošenje Odluke o zaduživanju Općine Podravska Moslavina

 IZVJESTITELJ: Dominik Cerić

4. Razno

Na predloženi dnevni red nije bilo rasprave, *predsjednik vijeća, Slavko Kupanovac* daje dnevni red na glasovanje, te je isti usvojen jednoglasno ( 5 vijećnika prisutno )

**Aktualni sat**

Rasprave u aktualnom satu nije bilo.

*Predsjednik vijeća, Slavko Kupanovac* prelazi na rad prema utvrđenom dnevnom redu.

**Ad. 1. Usvajanje zapisnika sa 12. sjednice Općinskog vijeća Općine Podravska Moslavina**

*Predsjednik vijeća, Slavko Kupanovac* otvara raspravu u svezi zapisnika sa 12. sjednice Općinskog vijeća Općine Podravska Moslavina, budući da se nitko nije javio za raspravu, poziva vijećnike na glasovanje te konstatira da je Zapisnik sa 12. sjednice Općinskog vijeća Općine Podravska Moslavina usvojen jednoglasno (5 vijećnika prisutno ).

**Ad. 2. Razmatranje prijedloga i donošenje 2. Odluke o izmjenama i dopunama Proračuna Općine Podravska Moslavina za 2022. godinu**

*Predsjednik vijeća, Slavko Kupanovac* daje riječ Slavici Bolješić, računovodstvenom referentu koja

je pojasnila 2. Odluku o izmjenama i dopunama Proračun koja se radila iz razloga što se Općina Podravska Moslavina planira zadužiti za kredit kod Hrvatske banke za obnovu i razvitak u iznosu od 1.520.000,00 kuna za šest projekata, a za koje Ministarstvo financija zahtjeva da se financiraju iz kredita. Proračun je povećan za 42.000,00 kuna, reguliran je prema projektima i prijedlogu načelnika, usklađen prema: namjenskim prihodima, prihodovnoj i rashodovnoj strani, vlastitim prihodima, pomoćima EU i ostale pomoći. U posebnom djelu proračuna za stavku - Montaža i opremanje dječjeg igrališta je planiran iznos 158.000,00 kuna a novi plan iznosi 48.000,00 kuna. Za stavku - Izgradnja sustava solarnih ćelija na zgradama- fotonaponske elektrane planirana je u iznosu 200.000,00 kuna a novi plan je 175.000,00 kuna. Za „Postavljanje vanjske ovojnice na Domu kulture u Krčeniku“ stavka se planirala od prihoda Europske unije a sad se planira od namjenskih prihoda od zaduživanja. Stavka- Postavljanje ograda i staza na groblju u Krčeniku planirana je 330.000,00 kuna a novi plan je 365.000,00 kuna. Za stavku - Rekonstrukcija javne rasvjete planirana je 550.000,00 kuna a novi plan je 535.000,00 kuna. Nova stavka u proračunu je za nabava spremnika za odvojeno prikupljanje otpada u iznosu od 297.000,00 kuna.

*Slavica Bolješić, računovodstveni referent* nastavlja s pojašnjenjem podtočaka A, B i C

 **A) Razmatranje prijedloga i donošenje 2. Odluke o izmjenama i dopunama Odluke o**

 **izvršavanju Proračuna Općine Podravska Moslavina za 2022- godinu**

*Slavica Bolješić, računovodstveni referent* pojasnila je da se u Odluci o izvršavanju Proračuna koja je sastavni dio proračuna mijenja članak 12. u kojem je bila navedena planirana otplata kredita u iznosu 140.000,00 kuna a sad je nula kuna te da pripadajuće kamate u iznosu od 35.000,00 kuna ostaju.

**B) Razmatranje prijedloga i donošenje 2. Izmjene i dopune Programa gradnje objekata i uređaja komunalne infrastrukture u 2022. godinu**

*Slavica Bolješić, računovodstveni referent* pojasnila je da se u prijedlogu 2. Izmjene i dopune Programa gradnje objekta i uređaja komunalne infrastrukture pod točkom I. Gradnja javnih površina mijenja stavka pod rednim brojem 6. Postavljanje ograde i staza na groblju u Krčeniku koja je planirana u iznosu 365.000,00 kuna a novi plan iznosi 330.000,00 kuna, mijenja se stavka pod rednim brojem 12. Rekonstrukcija javne rasvjete koja je planirana u iznosu 550.000,00 kuna a novi plan iznosi 535.000,00 kuna, mijenja se stavka solarne ćelije koja je planirana u iznosu od 200.000,00 kuna a novi plan je 175.000,00 kuna.

 **C) Razmatranje prijedloga i donošenje 2. Izmjene i dopune Plana razvojnih programa Općine Podravska Moslavina za razdoblje 2022. -2024. godinu**

*Slavica Bolješić, računovodstveni referent* pojasnila je da se u prijedlogu 2. Izmjene i dopune Plana razvojni programa mijenja tabelarni dio za Postrojenja, opremu i prijevozna sredstva unutar kojeg se mijenja stavka Montaža i opremanje dječjeg igrališta koja je planirana u iznosu od 158.000,00 kuna a novi plan iznosi 48.000,00 kuna i da se dodaje nova stavka za nabavu spremnika za odvojeno prikupljanje otpada u iznosu od 297.000,00 kuna.

*Predsjednik vijeća, Slavko Kupanovac* daje riječ načelniku, Dominiku Ceriću koji je pozdravio sve prisutne te dao pojašnjenje da smo prošli na natječaju Fonda za zaštitu okoliša za odvojeno sakupljanje komunalnog otpada, dobili sredstva u iznosu 297.000,00 kuna s 80 % povrata, da je za solarne elektrane potpisan ugovor s investitorom, s Ministarstvom regionalnog razvoje potpisan ugovor za rekonstrukciju javne rasvjete u iznosu od 197.000,00 kuna, za „ Postavljanje ograda i staza na groblju u Krčeniku“ u iznosu od 300.000,00 kuna dobili smo Odluku o odabiru projekta od LAG-a Karašica te smo za te projekte ostvarili subvenciju i povrat, kredit nam je potreban da bi navedene projekte realizirali i ostvarili povrat sredstava. Isto tako je pojasnio da banka ne daje kratkoročne kredite osim dozvoljenog minusa i da smo od HBOR dobili ponudu za kredit u iznosu od 1.482.000,00 kuna s otplatom 7 godina uključujući poček od 1 godine, prva godina je isplata, četiri godine otplate što kvartalno iznosi 66.000,00 kuna. Rekao je da će se raditi projekt rekonstrukcija javne rasvjete i da će se na taj način smanjiti troškovi struje i prebroditi energetska kriza, te da se ne mogu uvesti dodatni nameti mještanima jer općina ima manje od 1.000 stanovnika. Rebalansom se mijenja stavka za Kulturni centar koji smo prijavili na natječaj za projekt „ Program podrške gospodarske revitalizacije Slavonija, Baranja i Srijem“ vrijedan 2.100.000,00 kuna a plan je kompletna rekonstrukcija što uključuje obnovu krova, betonske deke, galeriju za narodnu nošnju , konferencijsku salu, uređenje dvorišta, kompletna instalacije i vanjska stolarija.

*Predsjednik vijeća, Slavko Kupanovac* daje riječ Slavici Bolješić, računovodstvenom referentu koja je dala pojašnjenje da se neće dizati kredit u iznosu 1.520.000,00 kuna jer će se izuzeti oprema za dječje igralište i novi kredit će iznositi 1.482.000,00 kuna što će se regulirati na izvorima financiranja. Također je dala pojašnjenje da je za Kulturni centar Podravska Moslavina planiran iznosi 590.000,00 kuna a novi plan da će biti 2.100.000,00 kuna.

*Predsjednik vijeća, Slavko Kupanovac* otvara raspravu, budući da iste nije bilo poziva na glasovanje.

Nakon glasovanja *predsjednik vijeća* konstatira da je općinsko vijeće donijelo 2. Odluku o izmjenama i dopunama Proračuna Općine Podravska Moslavina za 2022. godinu s pod točkom A) 2. Odluke o izmjenama i dopunama Odluke o izvršavanju Proračuna Općine Podravska Moslavina za 2022. godinu., s podtočkom B) 2. Izmjene i dopune Programa gradnje objekata i uređaja komunalne infrastrukture u 2022. godini, s podtočkom C) 2. Izmjene i dopune Plana razvojnih programa Općine Podravska Moslavina za razdoblje 2022. – 2024. prihvatilo jednoglasno ( 5 vijećnika prisutno ) te je općinsko vijeće donijelo: ***2. Odluku o izmjenama i dopunama Proračuna Općine Podravska Moslavina za 2022. godinu s podtočkom A) 2. Odluku o izmjenama i dopunama Odluke o izvršavanju Proračuna Općine Podravska Moslavina za 2022. godinu., s podtočkom B) 2. Izmjene i dopune Programa gradnje objekata i uređaja komunalne infrastrukture u 2022. godini, s podtočkom C) 2. Izmjene i dopune Plana razvojnih programa Općine Podravska Moslavina za razdoblje 2022. – 2024.***

**Ad. 3. Razmatranje prijedloga i donošenje Odluke o zaduživanju Općine Podravska Moslavina**

*Predsjednik vijeća, Slavko Kupanovac* daje riječ načelniku, Dominiku Ceriću koji je dao pojašnjenje da tražimo zaduženje da bi mogli realizirati projekte za koje smo potpisali ugovore s ministarstvima te da je ponuda za kredit od HBOR na rok otplate 7 godina prihvatljiva.

*Predsjednik vijeća, Slavko Kupanovac* otvara raspravu, budući da iste nije bilo, poziva na glasovanje.

Nakon glasovanja *predsjednik vijeća* konstatira da je općinsko vijeće Odluku o zaduživanju Općine Podravska Moslavina prihvatilo jednoglasno ( 5 vijećnika prisutno ) te je općinsko vijeće donijelo: ***Odluku o zaduživanju Općine Podravska Moslavina.***

**Ad. 4. Razno**

Dnevni red je iscrpljen, *predsjednik vijeća, Slavko Kupanovac*, zaključio je 13. sjednicu Općinskog vijeća u 16:17 sati.

KLASA: 024-06/22 -01/7

URBROJ: 2158-31-01-22-3

Podravska Moslavina, 10. listopada 2022.

ZAPISNIČAR: OVJEROVITELJI ZAPISNIKA PREDSJEDNIK

Marija Horvat, v.r. Željko Zetaić, v.r OPĆINSKOG VIJEĆA

 Ana Jambrešić, v.r. Slavko Kupanovac, v.r.